เรื่องน่ารู้ ‘บัตรเอทีเอ็ม’
ทุกคนคงจะมีและรู้จักบัตรกดเงินสดอัตโนมัติ หรือบัตรเอทีเอ็มกัน แต่เราจะรู้จักบัตรเอทีเอ็มดีกันแค่ไหน มาทบทวนเรื่องน่ารู้เกี่ยวกับบัตรเอทีเอ็มกันสักนิดนึง หลังจากที่ในโลกออนไลน์มีการแชร์ส่งต่อเรื่อง &#8220;ยกเลิกบัตรเอทีเอ็มสามารถขอคืนค่าธรรมเนียมได้&#8221; ซึ่งเรื่องนี้เป็นเรื่องที่คนส่วนใหญ่ไม่รู้และพนักงานแบงก์ส่วนใหญ่ไม่เคยแจ้ง&nbsp;
3 เม.ย. 2558

ทุกคนคงจะมีและรู้จักบัตรกดเงินสดอัตโนมัติ หรือบัตรเอทีเอ็มกัน แต่เราจะรู้จักบัตรเอทีเอ็มดีกันแค่ไหน มาทบทวนเรื่องน่ารู้เกี่ยวกับบัตรเอทีเอ็มกันสักนิดนึง หลังจากที่ในโลกออนไลน์มีการแชร์ส่งต่อเรื่อง “ยกเลิกบัตรเอทีเอ็มสามารถขอคืนค่าธรรมเนียมได้” ซึ่งเรื่องนี้เป็นเรื่องที่คนส่วนใหญ่ไม่รู้และพนักงานแบงก์ส่วนใหญ่ไม่เคยแจ้ง  
9 เรื่องน่ารู้เกี่ยวกับบัตรเอทีเอ็ม 
1.จำนวนบัตรเอทีเอ็ม ณ เดือน ม.ค. 2558 มีจำนวน 14.17 ล้านใบ บัตรเดบิตมีจำนวน 45.08 ล้านใบ (ไม่รวมสถาบันการเงินของรัฐบาล) เครื่องเอทีเอ็มมีประมาณ 1.4 หมื่นเครื่อง
2.ค่าธรรมเนียมบัตรเอทีเอ็มจะแบ่ง 2 ส่วน ค่าธรรมเนียมแรก  50-100 บาท ค่าธรรมเนียมรายปี 200-999 บาท ซึ่งธนาคารจะชักจูงให้ทำบัตรเอทีเอ็มพ่วงกับประกันไปด้วยค่าธรรมเนียมรายปีก็จะสูงประมาณปีละ 800 บาท ดังนั้น การจะทำบัตรเอทีเอ็มแบบธรรมดากดเงินได้อย่างเดียวแทบจะเป็นของหายากเข้าไปทุกที เพราะธนาคารเหมือนจะบังคับให้ทำเป็นบัตรเดบิตด้วย
4.การกดเงินสดผ่านตู้เอทีเอ็มน้อยสุด 100 บาท สูงสุด 2 แสนบาท (แล้วแต่ธนาคาร) โดยกดเงินแต่ละครั้งจะกดได้ไม่เกิน 2-2.5 หมื่นบาท ดังนั้น ถ้าต้องการกดเงิน 2 แสนบาท จะต้องกด 2 หมื่นบาท จำนวน 10 ครั้ง
5.ค่าธรรมเนียมการกดเงินเอทีเอ็มธนาคารเดียวกันไม่เสียค่าธรรมเนียม แต่ถ้ากดเงินต่างธนาคารจะฟรี 4 ครั้งแรก ครั้งที่ 5 จะคิดค่าธรรมเนียม 10-15 บาท การกดเงินธนาคารเดียวกันข้ามเขตค่าธรรมเนียม 15 บาท การถอนเงินต่างธนาคารข้ามเขตค่าธรรมเนียม 20 บาท/รายการ 
6.การคิดค่าธรรมเนียมบัตรเอทีเอ็มรายปี ธนาคารจะหักเงินจากบัญชี เงินฝากเริ่มตั้งแต่วันที่เปิด ถ้าไม่มีเงินในบัญชีในวันที่ครบกำหนดชำระค่าธรรมเนียมบัตรเอทีเอ็มก็ถูกระงับการใช้ 
7.เมื่อเราแจ้งปิดบัญชีหรือยกเลิกการใช้บัตรเอทีเอ็ม สามารถที่จะขอเงินค่าธรรมเนียมบัตรเอทีเอ็มได้ตามสัดส่วนระยะเวลาที่เหลือยังไม่ครบปีการชำระค่าธรรมเนียม 
8.ธนาคารแห่งประเทศไทย (ธปท.) กำหนดให้ธนาคารพาณิชย์ออกบัตรเอทีเอ็มจะต้องติดชิปการ์ดสําหรับบัตรที่ออกใหม่ตั้งแต่วันที่ 1 ม.ค. 2559
9.ข้อระวังการใช้บัตรเอทีเอ็มควรเปลี่ยนรหัสเอทีเอ็มบ้าง ไม่ควรเอารหัสเอทีเอ็มไว้กับบัตรเอทีเอ็ม เมื่อบัตรหายให้รีบโทรแจ้งธนาคารเพื่ออายัดบัตรทันที และขณะที่กดเงินควรเอามือปิดแป้นพิมพ์ เพื่อป้องกันไม่ให้มิจฉาชีพเห็นรหัส เป็นต้น